2013.gada 2.aprīlī Rīkojums Nr.127

Rīgā (prot. Nr.17 27.§)

**Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 43.pantu atļaut Veselības ministrijai nodot bez atlīdzības Jelgavas pilsētas pašvaldības īpašumā valsts nekustamo īpašumu (nekustamā īpašuma kadastra Nr. 0900 008 0092) – zemes vienību (zemes vienības kadastra apzīmējums 0900 008 0092) 2777 m2 platībā un būvi (būves kadastra apzīmējums 0900 008 0092 023) – Kārklu ielā 67, Jelgavā, kas ierakstīts zemesgrāmatā uz valsts vārda Veselības ministrijas personā.

2. Jelgavas pilsētas pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minēto nekustamo īpašumu:

2.1. izmantot pašvaldības autonomo funkciju nodrošināšanai – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu;

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minēto funkciju nodrošināšanai.

Ministru prezidents V.Dombrovskis

Veselības ministre I.Circene